ג'ימי בנט

ג'יימס מייקל בנט (באנגלית: James Michael Bennett; נולד ב-9 בפברואר 1996) הוא שחקן ומוזיקאי אמריקאי. הוא ידוע בשל תפקידיו בסרטים "אבא בא לגן", "בן ערובה", "פוסידון", "מבול של צרות", "היתומה" ו"קצרים"; ובשל תפקידו כג'יימס טיבריוס קירק הצעיר בסרט "סטארטרק", ובשל תפקידו כג'יי ג'יי פאוול בסדרה "הבלתי רגילים" של ABC. בנט נולד בסיל ביץ' שבקליפורניה, וכיום גר עם הוריו ועם אחותו בהנטינגטון ביץ' שבקליפורניה. משפחתו מנהלת בעיר החוף מסעדת קרפים שנושאה הארד רוק. מלבד קריירת המשחק שלו, בנט מנגן בגיטרה ושר, ומעלה זאת לערוץ היוטיוב שלו. הוא גם כתב וביצע את השיר "Summer Never Ends", המושמע בסופו של הסרט "קצרים" מ-2009 שבו הוא משחק. בנט הופיע בכמעט 30 פרסומות, וכן בפרקים של סדרות הטלוויזיה "The Guardian" ו"רפואה שלמה", לפני שלוהק לתפקיד טוני, הילד שרוצה להיות פלאש, בקומדיה בכיכובו של אדי מרפי "אבא בא לגן". הוא הופיע בתפקידים קטנים יותר בסרטים "והרי החדשות" ו-"Arthur Hailey's Detective", והופיע גם בסדרות הטלוויזיה "המשפט של איימי", "CSI" ו"אוורווד". הוא העניק את קולו לדמויות מצוירות בסרטים "רכבת לקוטב", "פו הדב: האביב של רו" ו"אני רוצה כלב לחג המולד, צ'ארלי בראון". הוא היה מועמד לפרסי האמן הצעיר (Young Artist Awards) חמש פעמים. בשנת 2010 שיחק בסדרה "הבלתי רגילים" של ABC, שם גילם את ג'יי ג'יי פאוול, נער מחונן עם אינטליגנציה עצומה לאחר שחווה התרסקות מטוס. באוגוסט 2011 הוציא לאור את סינגל הבכורה שלו, "Over Again", המלווה בווידאו קליפ. באוגוסט 2018 דיווח העיתון "הניו יורק טיימס" על טענתו של בנט כי השחקנית והבמאית האיטלקייה אסיה ארג'נטו, ממובילות תנועת #MeToo, תקפה אותו מינית ב-2013. בנט אמר כי לאחר המפגש הוא החל להרגיש "מבולבל מאוד, מושפל ונגעל", וכי פחד לדבר על מה שאירע. עורך הדין של בנט כתב כי שנים לאחר האירוע, בנט היה שקוע כל כך בטראומה שלו, שהופעותיו בסרטים, הכנסתו, ובריאות הנפש שלו התדרדרו. ארג'נטו ובנט נפגשו לראשונה כאשר בנט גילם את בנה של ארג'נטו בסרט "The Heart Is Deceitful Above All Things" כשהיה בן שבע. לאחר שהטענות נשמעו לראשונה סודרו העניינים בין בנט לארג'נטו בצורת תשלום של 380,000 דולר, כתב העיתון. בנט ועורך דינו, גורדון סאטרו, עובדים עם שריף מחוז לוס אנג'לס על חקירה של טענות אלו לתקיפה מינית. מדיה וקבצים בנושא ג'ימי בנט בוויקישיתוף ג'ימי בנט, במסד הנתונים הקולנועיים IMDb (באנגלית) ג'ימי בנט, באתר AllMovie (באנגלית) ג'ימי בנט, במסד הנתונים הקולנועיים KinoPoisk (ברוסית) ג'ימי בנט באתר AllMovie Epting, Chris. "In the Pipeline: Rock history is on the menu". Chicago Tribune. "LA Teen Festival The Magazine". Lateenfestival.com. אורכב מ-המקור ב-19 במרץ 2012. נבדק ב-2012-02-21. {{cite web}}: (עזרה) "Rockin The Crepe". Fb101.com. אורכב מ-המקור ב-19 במרץ 2012. נבדק ב-2012-02-21. {{cite web}}: (עזרה) "EXCLUSIVE: Jimmy Bennett Debuts 'Over Again' Music Video". ClevverTV. 18 באוגוסט 2011. אורכב מ-המקור ב-18 במרץ 2012. נבדק ב-2012-02-21. {{cite web}}: (עזרה) Severson, Kim (19 באוגוסט 2018). "Asia Argento, a #MeToo Leader, Made a Deal With Her Own Accuser". הניו יורק טיימס (באנגלית). נבדק ב-2018-09-29. {{cite news}}: (עזרה) Severson, Kim (22 באוגוסט 2018). "Jimmy Bennett Says He Feared Speaking Out About Asia Argento". The New York Times (באנגלית). נבדק ב-2018-09-29. {{cite news}}: (עזרה) Winton, Richard (2018-09-07). "Young actor accusing Asia Argento of sex abuse as a minor will work with detectives, his lawyer says". Los Angeles Times. נבדק ב-2018-09-08. "Issues - Stingray Affliction'". YouTube. 17 בפברואר 2014. {{cite web}}: (עזרה) "Issues - Stingray Affliction'". Stefan Anderson Producer. 17 בפברואר 2014. אורכב מ-המקור ב-2018-09-07. נבדק ב-2018-09-29. {{cite web}}: (עזרה)